Bewässerung
Bewässerig isch d Versorgig vo Kulturland mit Wasser, zum s Wachstum vo Pflanze z fördere und Rääge, wo feelt, z ersetze. Drbii wird vor allem in aride Regione zwüsche de Wändikräis  bewässeret, zum dr Sunneschiin und die hooche Tämprature usznütze. Aber au in humide Regione wird für Pflanze, wo vil Wasser bruche wie Riis, oder zum e jooreszitligi Drochefaase z überstoo, bewässeret.

Bewässerigsverfaare 
Zum Bewässere wärde landwirtschaftligi Technike verwändet, wo zum Däil uralt si. In vile früeje Hochkulture, wie z Egüpte, Mesopotamie, Indie, China, Ostafrika oder im vorkolumbische Amerika, het mä mit intensive Bewässerigstechnike die landwirtschaftligi Brodukzion so fest chönne vergröössere, ass d Bevölkerig stark gwaggse isch. Es git au d Aasicht, ass d Organisazioon, wo nötig gsi isch zum d Bewässerigssüsteem ufzbaue und in Stand z halte, e dr Bildig vo organisierte gsellschaftlige Strukture e wääsentlige Impuls gee het.

E Hufe vo de Verfaare zur Oberflechibewässerig wärde sit Joorduusige braktiziert. Die mäiste vo ene häi au hüte no e groossi Bedütig, wil si chostegünstig si und ooni ufwändigi technischi Aalaage chönne bedriibe wärde.
Es git verschidnigi Stau- und Riiselverfaare zum Oberglechene z bewässere, wo alli s Brobleem häi, ass vil vom Bewässerigswasser verdunstet oder versickeret und eso verloore goot.

Bi Stauverfaare wärde Ackerfurche oder blanierti bzw. umdämmti Flechene under Wasser gsetzt. D Stauverfaare ghööre zu de Verfaare in dr Bewässerigswirtschaft, wo uf dr ganze Wält am hüfigste aagwändet wärde. Technisch komplizierter si Beräägnigsverfaare, wo mä mit stazionäre oder mobile Sprüeaalaage bewässeret. Die Verfaare wärde hauptsächlig in humide Klimaberiich aagwändet.

Im Geegesatz zur Oberflechibewässerig wird bi dr Underfluerbewässerig s Wasser vo unde vom Boode us dr Pflanze zuegfüert. Wenn dr Grundwasserspiegel nid hooch gnueg isch, muess er hööcher gmacht wärde, oder mä vergrabt Wasserläitige mit Löcher und Schlitz, so dass d Wurzle ans Wasser chömme. Eso git s zwar käni Verlust wil s Wasser verdunstet, aber vil Wasser goot dur Versickerig verloore und dr Oberbode cha versalze und muess immer wider emol entwässeret wärde.

Bi de Mikrobewässerigsverfaare wird nume e chliine Däil vom Bode bewässeret, und zwar nume dört, wo d Pflanze s Wasser chönne usnütze. Es brucht im Vergliich zu Beräägnisverfaare vil weniger Wasser und cha au uf Bööde aagwändet wärde, wo nid eebe si.

Litratuur 
 
  
 
 {{Literatur|Autor=Susanne Neubert, Lena Horlemann|Titel=Empfehlungen zur zukünftigen strategischen Orientierung der deutschen EZ im Wasser- und Bewässerungssektor. Schlussgutachten im Rahmen des Forschungs- und Beratungsprojekts - «Wasser und Armut» - Schlussfolgerungen für die Umsetzung des Aktionsprogramms 2015 und die Millennium Development Goals. DIE-Discussion Paper 5|Jahr=2005|ISBN=978-3-88985-287-8|Online=PDF 1 MB|Verlag=Deutsches Institut für Entwicklungspolitik DIE|Ort=Bonn}} 
 
 
 Empfehlungen für die Planung, Installation und Instandhaltung von Bewässerungsanlagen in Vegetationsflächen, 2010, ISBN 978-3-940122-21-6; Regelwerk-Herausgeber: Forschungsgesellschaft Landschaftsentwicklung Landschaftsbau e. V. (FLL).

 Weblingg 

  Heilige Wasser, e brivati Website mit e Hufe Fotene und Informazionen über künstligi Bewässerigssüstem
 Irrigation Tutorials
 Driibhuusgasemissione dur Energiiverbruuch im Wassersektor, Metastudie, Juni 2011 in Nature (änglisch)''
 Wasserverbrauch belastet Weltklima stärker als angenommen, Spiegel Online
 Wasserverbrauch belastet das Weltklima, Statistikgspräch in DRadio Wissen

Landwirtschaft
Technik